### Beslutninger

Fremsendes til Magistratsafdelingen for Kultur og Borgerservice og Magistratsafdelingen for Sundhed og Omsorg med henblik på udarbejdelse af en indstilling, jf. byrådets vedtagelse i mødet den 12. november 2025 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA DD OG LA

Danmarks Idrætsforbunds kommunalvalgsundersøgelse 2025 viser, at [adresse] ligger helt i bund, når det gælder idrætsforeningernes rammer og vilkår. Undersøgelsen sammenligner 93 kommuner og vurderer både faciliteter, frivillighed, medlemsudvikling og idrætspolitik. Når det kommer til faciliteter, så scorer [adresse] en total bundplacering som nr. 93 ud af 93. Det er horribelt ringe, og viser, at der er et massivt behov for flere anlægsinvesteringer i idrætsfaciliteter i [adresse].

Men undersøgelsen viser også, at [adresse] ligger på dårlige placeringer, når det kommer til en række andre forhold såsom frivillige, medlemmer og idrætspolitik.

[adresse] ligger f.eks.:

- Nr. 71 på spørgsmålet: “I hvilken grad oplever du, at kommunen anerkender og værdsætter de frivilliges arbejde i foreningen?”

- Nr. 81 på spørgsmålet: “Hvordan vurderer du kommunens indsats for at fremme idræt og fysisk aktivitet blandt borgerne?”

- Nr. 84 på spørgsmålet: “I hvilken grad oplever du, at kommunen iværksætter tiltag, som styrker jeres forening?”

- Nr. 82 på spørgsmålet: “Hvor tilfreds er du generelt med samarbejdet med kommunen?”

Det viser, at [adresse] befinder sig blandt landets lavest placerede kommuner, ikke blot på anlægssiden, men også når det gælder foreningernes oplevelse af samarbejde, understøttelse og anerkendelse. Det bør vi i byrådet tage alvorligt og reagere på.

Danmarksdemokraterne og Liberal Alliance foreslår derfor, at:

1. Rådmændene for Kultur og Borgerservice samt Sundhed og Omsorg i fællesskab udarbejder en handleplan for forbedring af idrætsforeningernes vilkår i [adresse].

- Handleplanen skal bygge på dialog med DIF, DGI, Idrætssamvirket og øvrige interessenter og indeholde konkrete initiativer, der kan forbedre samarbejdet med foreningerne og styrke den kommunale understøttelse af frivillighed.

Motivation

Idrætslivet i [adresse] bæres i høj grad af frivillige kræfter, og et velfungerende foreningsliv er afgørende både for folkesundhed, fællesskab og forebyggelse af ensomhed. Undersøgelsen dokumenterer, at [adresse]’ udfordringer ikke alene handler om manglende haller, baner og anlæg, men også om kommunal kultur, samarbejde og prioritering.

Det kræver ikke kun store anlægsbudgetter at ændre dette billede. Det kræver også bedre dialog, tydeligere anerkendelse af de frivillige og en mere aktiv indsats for at understøtte foreningernes hverdag.

Jørgen Thorsen, Byrådsmedlem, Danmarksdemokraterne

Boris Olsen, Byrådsmedlem, Liberal Alliance.

### Sagsforløb

Udvalg: [adresse]

Dato: 29-10-2025

Oskar Jensen: 41

Sagens behandling blev udsat i byrådets møde den 29. oktober 2025.